Den anglo-sovjetiske invasjonen av Iran
Den anglo-sovjetiske invasjonen av Iran var et alliert angrep på det iranske Pahlavi-dynastiet under Andre verdenskrig utført av Storbritannia og Sovjetunionen. Invasjonen, som varte fra 25. august til 17. september 1941, ble gitt kodenavnet "Operasjon Countenance" (Operasjon Åsyn). Målet med invasjonen var å sikre Irans oljefelt og sørge for at de allierte forsyningslinjene (se Den persiske korridor) ikke ble forstyrret. Selv om Iran riktignok var offisielt nøytral under krigen var den sittende monarken Reza Pahlavi vennlig innstilt til Aksemaktene, og avfeide alliert press om å utvise tyske statsborgere fra landet. I okkupasjonstiden, som varte til 1946, ble Shahen styrtet og hans yngre sønn ble innsatt.